# data[].attributes.body
AM2304013526

# data[].attributes.body
AM2304013165

# data[].attributes.body
AM2304013096

# data[].attributes.body
Filem ini merupakan filem kedua dalam siri filem Polis Evo, mengisahkan dua anggota polis berpangkat inspektor iaitu Inspektor Khai (Shaheizy Sam) dan Inspektor Sani (Zizan Razak) yang terlibat dalam sebuah misi pengintipan di sebuah pulau terpencil di pantai timur.

# data[].attributes.attachment_link.title
POLIS EVO 2 - Official Trailer [HD] | Di Pawagam 22 November

# data[].attributes.body
PENGARAH : Joel Soh , Andre Chiew & Ahmad Izzuddin

PENGGAMBARAN DIJALANKAN :
bermula daripada Oktober 2017 , berakhir pada Januari 2018

TAHUN TERBITAN : 22 November 2018

PELAKON UTAMA :

1. Shaheizy Sam (Inspektor Khai)

2. Zizan Razak (Inspektor Sani)

3. Raline Shah (Rian)

4. Hasnul Rahmat (Hafsyam Jauhari @ Saif)

5. Erra Fazira (SAC Dato' Azizat Mansor)

# data[].attributes.body
Inspektor Sani dan pasukannya iaitu Inspektor Khai, Mat Dan serta Lah telah dihantar ke Pulau Cherong kerana target utama mereka iaitu, Ricky berada di pulau tersebut. Mereka diberi tugasan untuk mengintip dan mengambil maklumat setiap gerak geri yang dilakukan oleh Ricky. Ketika mereka mengumpulkan maklumat, kebetulan sekumpulan pengganas narkotik dan pengamal ajaran sesat iaitu Kumpulan Al-Minas telah membuat serbuan di sebuah kampung di Pulau Cherong dan menjadikan penduduk disana seramai 200 orang sebagai tebusan kerana Ricky telah melibatkan pihak berkuasa kerana mereka mengetahui bahawa Ricky menjadi pengantara jual beli dadah jenis syabu. Setelah Ricky ditangkap oleh Kumpulan Al-Minas, mereka berpecah dimana, Inspektor Khai mengikut jejak Ricky, Lah mencari rangkaian telefon untuk memberitahu apa yang terjadi di pulau tersebut tetapi rangkaian telefon diputuskan oleh pengganas tersebut, manakala Inspektor Sani dan Mat Dan mengikuti salah seorang anggota polis Indonesia yang melakukan misi rahsia iaitu Rian. Setelah pengganas melepaskan asap yang tebal, Inspektor Sani dan Mat Dan telah ditangkap bersama-sama dengan 200 orang tebusan yang lain.

# data[].attributes.body
Suasana bertukar keruh apabila Inspektor Khai menjumpai Rian telah terlantar akibat racun asap yang dilepaskan oleh pengganas dan mendapati bahawa mayat Lah yang mati ditembak oleh pengganas. Dalam masa yang sama, Hafsyam Jauhari menghubungi HQ Pihak Polis di Kuala Lumpur (Police Headquarters) untuk memberitahu bahawa mereka mempunyai tebusan dan meminta untuk Husyairi Ibrahim yang merupakan ketua ajaran sesat mereka yang cedera parah akibat operasi menumpaskan pengeluaran syabu tiga bulan lalu. Saif mengugut bahawa jika HQ tidak memberikan Husyairi Ibrahim, Saif akan membunuh setiap dua orang tebusan dalam masa sejam. Inspektor Sani dan Mat Dan tidak sanggup untuk melihat tebusan dibunuh depan mata kerana mereka sebagai polis perlu menyelamatkan rakyat tetapi mereka tidak boleh berbuat apa. Dalam masa yang sama, HQ polis menghantar sekumpulan polis untuk menyerbu pulau tersebut tanpa sebarang info dimana Saif lebih 10 langkah kedepan dengan meletakkan radius 5km. Sekiranya mereka memasuki pulau tersebut, pihak Saif akan mengetahui. Sekumpulan pihak polis yang memasuki pulau tersebut berlawanan dengan pihak pengganas sehingga ada yang terkorban. Dalam masa yang sama, Inspektor Sani dan Mat Dan cuba mengambil perhatian Saif tetapi Saif mencabar Inspektor Sani untuk menarik picu pistol kepada dirinya sendiri tetapi dia tidak mampu untuk melakukanya itu sehingga dia menganggap dirinya polis yang tidak berguna. Selepas itu, Saif melepaskan picu kepada Mat Dan sehingga mati. Dalam pada masa yang sama, Inspektor Khai dan Rian hadir dan membantu anggota polis yang tinggal berlawan dengan pengganas. Inspektor Khai dan Rian serta anggota polis yang tinggal seramai empat orang berkumpul dan menghubungi HQ polis untuk memberitahu apa yang berlaku. Saif menghubungi Inspektor Khai melalui walkie-talkie yang ada lalu memberitahu bahawa Inspektor Sani berada bersama-sama dengan Saif dan mengugut untuk membunuh rakan sekerjanya itu.

# data[].attributes.body
Setelah memberitahu pihak HQ rancangan yang diberikan oleh Inspektor Khai, seramai enam orang anggota bersetuju dengan rancangan beliau. Pihak HQ bersetuju memberikan Husyairi Ibrahim kepada Saif dan pengganas-pengganas tersebut. Enam anggota yang terlibat membantu menyelamatkan 200 orang tebusan di sebuah tempat. Apabila ‘patung’ Husyairi Ibrahim datang, mereka menyambut dengan gembira dan mengharapkan kembalinya ketua mereka. Setelah itu, mereka membunuh Ricky dengan mengambil darahnya kerana kepercayaan ajaran sesat dengan menghidupkan semula aura baru ketua mereka dengan darah segar. Tetapi mereka silap bahawa itu adalah tipu helah daripada rancangan Inspektor Khai dengan meletakkan patung serta bom. Setelah itu, mereka berperang dan berakhirlah peperangan apabila Inspektor Sani menembak Saif sehingga mati.

# data[].attributes.body
DEDUKTIF
- melibatkan penyusunan beberapa pernyataan (premis) mengikut struktur tertentu, yang apabila setiap pernyataan tersebut dibuktikan benar dan sah, akan menatijahkan hasil yang sah dan benar (Nayif : 2016 dan Hashim : 2001)
- hujah yang baik bukan sahaja perlu dipastikan ‘sah’, bahkan ia juga perlu ‘benar’.
- kaedah deduksi merupakan prinsip umum bagi mengetahui hukum kes khusus.

INDUKTIF
- kaedah induktif merupakan kes khusus kepada kesimpulan atau rumusan umum (Hashim, 2001).
- Ini bermaksud, dalam sesetengah situasi, natijah yang dicapai dalam kaedah induktif mungkin tidak benar walaupun kemungkinannya adalah kecil.

ABDUKSI
- Kaedah abduktif merupakan satu teknik berfikir secara ke belakang (thinking backwards).

HEURISTIK
- merujuk kepada kaedah berfikir yang bersifat penerokaan
(exploratory), dan bukan bersifat penilaian seperti yang terdapat dalam logik deduksi dan induksi.
- mengikut konsep "try and error"

# data[].attributes.body
ETIKA
- Istilah etika berasal dari perkataaan Yunani kuno iaitu “ethos” yang membawa erti kebiasaan, adat, akhlak, keperibadian dan watak. Ethos juga membawa maksud adat kebiasaan. Ia juga membawa maksud karakter. Perkataan ethos juga terdapat dalam kamus bahasa inggeris yang bermaksud sifat moral dalam sesuatu bangsa.

Dalam bahasa Inggeris, ethic bermaksud akhlak, tatasusila, kesusilaan dan etika. Manakala ethics bermaksud prinsip akhlak, ketatasusilaan dan ilmu etika. Menurut kamus lain, ethic bermaksud system of moral and principal rules of conduct yang bermaksud sistem prinsip akhlak; peraturan-peraturan perilaku. Manakala ethics pula bermaksud sains yang menumpukan perhatian kepada akhlak.

Dalam bahasa Melayu, etika bermaksud kepercayaan ataupun tanggapan terhadap sesuatu perkara sama ada ianya benar, salah, baik atau buruk. Manakala menurut Kamus Dewan Edisi Ketiga pula, etika bermaksud ilmu berkaitan prinsip akhlak atau moral yang menjadi pegangan seseorang individu atau sesuatu kumpulan. Ia juga melibatkan tanggungjawab dan akibat tingkahlaku seseorang atau profesion terhadap masyarakat.

ESTETIKA
- Perkataan estetika dalam bahasa Yunani ialah aisthesis

membawa maksud hal-hal yang dapat diserapkan oleh

pancaindera atau lebih khusus lagi ialah ‘kepekaan’. Estetika juga boleh diertikan sebagi persepsi pancaindera (sense of perception). Ahli Falsafah Jerman bernama Alexander Baumgarten (1714-1716) adalah orang pertama yang memperkenalkan perkataan ‘aisthetika’. Namun demikian Cottfried Leibniz (1646-1716) telah meneruskan pendapatnya mengenai estetika dan memberi penekanan kepada pengalaman seni sebagai suatu bentuk ilmu.

# data[].attributes.body
Dari segi bahasa, epistemologi bermaksud sesuatu teori ataupun kajian tentang ilmu pengetahuan (Theory of Knowledge). Epistemologi merupakan satu cabangan falsafah melalui tokoh pelopornya, Immanuel Kant terhadap kajian dan batasan-batasan sesuatu ilmu, misalnya tentang apa yang diketahui dan apa yang tidak diketahui.

Epistemologi pada asasnya merupakan istilah yang terbina daripada dua perkataan dalam Bahasa Yunani iaitu : Episteme (bermaksud ilmu) dan Logos yang bermaksud (ilmu, kritik, teori dan kajian).
Dengan itu, epistemologi bermaksud : ilmu tentang ilmu, atau kajian tetang ilmu, atau disebut juga teori ilmu (Al-Jabiri, 2002)

# data[].attributes.body
membincangkan mengenai hakikat realiti, kewujudan dan dunia yang sebenarnya yang di luar alam biasa atau yang tidak kelihatan. Oleh yang demikian, dari sudut ini mazhab idealisme percaya semua realiti dapat dipindahkan ke dalam bentuk fikiran dan kerohanian. Konsep metafizik ini mendapat nama dari perkataan Greek iaitu ʻϻєґá’ (meta) yang membawa maksud 'selepas' dan 'physika' bermaksud 'mengenai alam’. Ia merujuk kepada sebuah karya purba mengenai alam oleh Aristotle.

# data[].attributes.body
DEDUKTIF
Premis 1 : Semua anggota polis ialah penguatkuasa undang-undang.
Premis 2 : Khai ialah anggota polis.
Natijah : Maka Khai seorang penguatkuasa undang-undang.

INDUKTIF
1) PDRM mendapati kesemua pengikut tahanan Hafsyam adalah pengganas. Maka PDRM membuat kesimpulan bahawa kesemua pengikut Hafsyam adalah suspek.

ABDUKSI
Persoalan : Mengapa anggota polis mati.
Kesimpulan : Kerana bertempur dengan pengganas.

HEURISTIK
1) Satu pasukan PDRM berusaha melawan pengganas dengan pelbagai teknik.

# data[].attributes.body
Teori Kebenaran :

Teori Koheran
1) Selari dengan akta dadah berbahaya 1952 (akta 234), kegiatan pengedaran dadah wajar dibanteras sepertimana inspektor Sani dan pasukan polis yang lain cuba menangkap penjenayah yang disyaki mengedar dadah.

Teori Pragmatik
1) Kemahiran menembak dapat memberi manfaat kepada anggota polis dan boleh dipraktikkan ketika diancam bahaya sepertimana Inspektor Khai dan unit khas bertempur melawan kumpulan Hafsyam ketika misi menyelamat tebusan.

# data[].attributes.body
Etika
1) Sebagai anggota polis perisik yang bertanggungjawab, Dian tidak terpengaruh dengan ancaman daripada ketuanya yang telah mengkhianati tanggungjawabnya.
2) Anggota polis yang diketuai oleh Inspektor Sani bersama pasukannya  menjalankan tanggungjawab mereka untuk menyelamatkan 200 orang tebusan walapun nyawa mereka di hujung tanduk.

Estetika
1) Sekumpulan pengganas yang diketuai oleh Hafsyam Jauhari telah menawan penduduk di sebuah pulau yang terpencil yang memiliki keindahan semulajadi.
2) Dian mempunyai kecantikan rupa paras yang cantik.

# data[].attributes.body
Dadah merupakan bahan yang boleh mengubah fungsi tubuh badan. Sebagai contoh antiobiotik dan penahan sakit yang selalu diambil atas nasihat doktor. Tetapi ada sesetengah dadah boleh mengubah emosi dan status minda seseorang.

Penyalahgunaan dadah kerap berlaku terutama dalam kalangan remaja sekitar usia 13 hingga 17 tahun atau dikenali sebagai pelajar sekolah. Pihak berkuasa mendapati bahawa terdapat seramai 60,000 remaja di negara Malaysia terjebak dalam kegiatan penyalahgunaan dadah sehingga ke hari ini. Data itu dikeluarkan dalam laporan Tinjauan Kebangsaan Kesihatan dan Morbiditi (NHMS) pada 2022 oleh Institut Kesihatan Awam (IKU) Kementerian Kesihatan Malaysia (KKM) ketika membuat tinjaun trend kesihatan remaja yang menjadikan pelajar berusia 13 hingga 17 tahun sebagai responden yang telah dilaksanakan antara 12 Jun hingga 8 Julai 2022. Hal ini juga NHMS 2022 mendapati bahawa dalam kalangan remaja atau responden tersebut menggunakan pelbagai jenis dadah.

Selain itu, hasil tinjaun yang dilakukan mendapati bahawa sebanyak 2.8 peratus responden mengakui pernah menggunakan inhalan seperti gam dan cat, manakala ketum sebanyak 2.3 peratus. Terdapat juga sebanyak 1.1 peratus responden yang menghisap ganja dan satu peratus mengaku menggunakan amphetamia dan syabu. Persoalannya, bagaimana mereka mendapatkan dadah tersebut adalah antaranya secara terus daripada orang, menyuruh pihak lain membelikan barang larangan tersebut atau terus daripada rakan sebaya dengan menggunakan wang hasil curian untuk dijadikan modal untuk membeli dadah.

Sumber rujukan:

https://www.bharian.com.my/berita/nasional/2023/05/1108080/60000-remaja-negara-ini-dikenalpasti-terjebak-penyalahgunaan-dadah

Justifikasi daripada filem:

Sebagai contoh dalam Filem Polis Evo 2 terdapat adegan dimana pihak berkuasa menceroboh kawasan dalam Operasi Pengeluaran Syabu di antara Kumpulan Al-Minas yang merupakan pengganas narkotik. Setelah beberapa bulan senyap, kumpulan Al-Minas mula mengeluarkan syabu menjadi perantara Ricky dengan pembeli syabu sehingga melibatkan pihak polis.

Pada malam tersebut, pihak polis dapat menangkap syabu yang dijual sebanyak 40 kg. Kumpulan Al-Minas itu menggunakan syabu untuk dibuat senjata untuk berperang mengikut pegangan mereka.

# data[].attributes.body
1) Pemakaian serban tidak melambangkan tahap keimanan seseorang seperti watak Hafsyam yang berserban tetapi membawa ajaran sesat.
2) Sebagai manusia yang berakal, semestinya mempunyai tuhan yang diyakininya seperti kata-kata Hafsyam kepada Inspektor Sani "Jika betul pegangan aku salah dan pegangan kau betul, kenapa Tuhan takdirkan aku untuk berdiri di depan kau manakala kau melutut di depan aku!"
3) Sebagai orang islam adalah berdosa jika seseorang itu tidak mengikuti ajaran yang benar sepertimana Hafsyam Jauhari yang membawa ajaran sesat.

# data[].attributes.attachment_caption
Kumpulan Al-Minas yang diketuai oleh Hafysam Jauhari a.k.a Saif

# data[].attributes.body
Istilah ajaran sesat merupakan suatu ilmu yang diajar dan disebarkan secara rahsia atau secara meluas kepada orang lain yang boleh menyimpang daripada sesuatu kebenaran yang asal. Ajaran sesat di Malaysia telah ditakrifkan oleh Bahagian Akidah, Jabatan Kemajuan Islam Malaysia (JAKIM) bahawa ajaran atau amalan yang dibawa oleh orang Islam atau orang bukan Islam mendakwa bahawa ajaran dan amalan tersebut merupakan daripada ajaran Islam sedangkan amalan yang dilakukan adalah bertentangan dan berlawanan dengan akidah Islamiah, Al-Quran dan Al-Sunnah serta bertentangan dengan mazhab yang muktabar dan Ahli Sunnah wal Jamaah.

Isu ajaran sesat di Malaysia juga amatlah berleluasa terutama di negeri Selangor pada tahun 2022 kerana Majlis Agama Islam Selangor (MAIS) mendapati bahawa terdapat 14 ajaran sesat yang masih aktif antaranya ajaran Millah Abraham, Syiah, Al-Arqam@Rufaqa’ dan Qadiani@Ahmadiah. Ajaran Millah Abraham adalah ajaran yang paling banyak individu dikesan mengikuti ajaran tersebut kerana kepercayaan agama yang berlawanan dengan hukum syarak.

Oleh itu, umat Islam dinasihatkan supaya tidak mudah terpedaya dengan ajaran sesat sama ada menerusi media sosial atau merujuk kepada pihak berkuasa yang berkaitan.

Sumber rujukan:

https://www.utusan.com.my/nasional/2022/12/mais-pantau-14-ajaran-sesat-aktif-di-selangor/

Justifikasi daripada filem:

Daripada filem Polis Evo 2 mengisahkan bahawa karakter Hafsyam Jauhari atau dikenali sebagai Saif yang dilakonkan oleh pelakon Hasnul Rahmat sebagai watak seorang yang berserban dan seorang psiko.

Kumpulan pengganas ini merupakan pengamal ajaran sesat yang diberi nama Kumpulan Al-Minas yang diketuai oleh Husyairi Ibrahim. Mereka juga merupakan pengikut Al-Mahdi, Pejuang Al-Minas. Setelah Husyairi Ibrahim ditahan kerana cedera parah apabila pihak berkuasa menceroboh tempat mereka, Saif mengambil alih tugasnya.

Ketika agenda di kapal di antara Ricky iaitu anak saudara Husyairi Ibrahim dengan Najr, pengikut Saif bergaduh dan Najr mengatakan bahawa, “Jika mau cium Syurga Husyairi, jaga mulut kamu ! Jangan burukkan namanya.” Di sini terdapat ajaran yang berlawanan kerana sebagai manusia yang beragama percaya bahawa Tuhan yang satu dan bukannya syurga dibawah pimpinan ketua mereka.

Selain itu, Saif juga mempersoalkan kenapa Tuhan merahsiakan kiamat serta ketika mereka menghimpunkan tebusan orang kampung, Saif berkata bahawa dosa-dosa mereka akan diampun jika mereka ikut cakap Saif sedangkan Saif merupakan seorang manusia yang mengamalkan ajaran yang bertentangan dengan Islam.

# data[].attributes.headline
Persoalan 1 : MENGAPA PADA ZAMAN SEKARANG, DADAH SEMAKIN BERLELUASA?

# data[].attributes.subject
Persoalan 1 : MENGAPA PADA ZAMAN SEKARANG, DADAH SEMAKIN BERLELUASA?

# data[].attributes.body
Penyelesaian:
Faktor utama dalam penggunaan dadah pada zaman sekarang adalah disebabkan perasaan ingin tahu, pengaruh rakan dan masyarakat, dan kurang pendidikan am dan rohani.

Faktor pertama yang berhubungan dengan dadah adalah disebabkan perasaan sikap ingin tahu yang tidak boleh dinafikan lagi telah terpendam dalam diri masyarakat yang melibatkan peningkatan usia. Semakin bertambah usia seseorang, semakin meningkat perasaan ingin tahu dalam diri seseorang itu dengan cara meneroka sesuatu perkara tersebut, sama ada ianya merupakan perkara yang positif atau negatif, memanfaatkan atau memudaratkan. Justeru, bagi mereka yang memiliki perasaan ingin tahu yang tinggi, terutamanya golongan remaja perlu dipantau dan dibimbing oleh orang sekeliling mereka terutama ahli keluarga, dengan cara mereka akan disibukkan dengan perkara berfaedah seperti bersukan. Kemudian, diketahui bahawa pada zaman sekarang,  merupakan zaman dimana mempunyai teknologi dan informasi tanpa tapisan yang akan mempengaruhi permikiran seseorang. Dalam membantu diri mereka dari terpengaruh dengan budaya luar, mereka sendiri yang perlu bijak berfikir demi kebaikan untuk diri mereka sendiri dan dapat memikirkan kebaikan dan keburukan untuk diri mereka.

Faktor lain adalah disebabkan pengaruh rakan dan masyarakat. Hal ini berlaku disebabkan ramai di antara yang telah terjebak untuk mempengaruhi rakan-rakan untuk melakukan perkara tersebut. Bahkan terdapat banyak kenyataan yang mengatakan bahawa tidak seronok untuk berkawan bersama mereka yang tidak melakukan aktiviti yang sama. Namun, disebabkan zaman yang serba cangih ini telah mewujudkan media massa yang boleh diakses oleh sesiapa sahaja untuk golongan remaja itu melihat budaya masyarakat luar yang berhibur dengan dadah. Disebabkan itu, penting untuk mengingatkan dan menasihati golongan remaja supaya tidak mudah terpengaruh dengan perkara buruk seperti penggunaan dadah. Hal ini kerana kebanyakkan target masyarakat yang mencuba untuk merosakkan pemikiran sesama masyarakat adalah golongan remaja. Kemudian, bijak memilih kawan juga penting kerana kawan yang baik tidak akan mengajak mereka untuk melakukan perkara yang memudaratkan diri mereka.

Faktor terakhir adalah kurang mendapat Pendidikan am dan rohani. Jika mereka telah dididik sejak kecil tentang ubat-ubatan dan akibat keburukannya, pasti mereka akan memahami dan menjauh dari kegiatan dadah kerana mereka mengetahui akibat dari melakukan perkara tersebut. Hal ini kerana, jika diajar dari kecil, dan telah diketahui oleh mereka, pasti mereka dengan mudah, tanpa ragu akan menolak perbuatan yang salah. Selain itu, Pendidikan Agama dan moral yang kukuh juga penting kerana setiap agama menyatakan bahawa mereka melarang manusia untuk memudaratkan diri dengan perkara yang sia-sia malah mereka menggalakkan kita untuk sentiasa bermuhasabah diri dengan melakukan perkara berfaedah. Hal ini akan memberi kesedaran kepada mereka untuk sentiasa mewujudkan keperibadian yang baik dan mampu memikirkan kebaikan.

# data[].attributes.headline
Persoalan 2: APAKAH FAKTOR WUJUDNYA AJARAN SESAT DALAM AGAMA ISLAM?

# data[].attributes.subject
Persoalan 2: APAKAH FAKTOR WUJUDNYA AJARAN SESAT DALAM AGAMA ISLAM?

# data[].attributes.body
Penyelesaian:
Ajaran sesat atau Syiah dibahagikan kepada tiga aspek, iaitu individu, masyarakat dan negara.

Faktor utama bagi individu adalah kurangnya ilmu agama yang dimiliki. Disebabkan itu, setiap unsur negatif melibatkan agama yang tersebar luas di media sosial mudah untuk dikuasai oleh mereka. Lebih buruk lagi, jika seseorang itu tidak mempunyai inisiatif untuk mencari kebenaran, pasti mereka akan lebih mudah untuk terpedaya dengan penyebaran tersebut. Dengan itu, terbuktilah bahawa ilmu sangat penting supaya kita tidak mudah terpesong dari mempercayai ajaran yang salah dan boleh membawa kita terpesong dari ajaran Agama Islam yang betul.

Kemudian, bagi masyarakat pula, kerana disebabkan kelemahan sistem Pendidikan. Meskipun Pendidikan agama islam wujud dari pra-persekolahan lagi, tapi Pendidikan Islam yang disampaikan di sekolah lebih kearah pembelajaran semata dan bukanlah menjadi penerapan nilai-nilai yang ada dalam Agama Islam itu berdasarkan tauhid, ibadah dan adab. Maka tidak hairanlah mengapa masyarakat apabila melibatkan keputusan dalam peperiksaan, tidak menunjukkan dan mengambarkan tingkah perilaku mereka secara realiti kerana mereka hanya belajar Agama Islam demi memperoleh keputusan cemerlang dan bukan menerapkan dalam diri mereka.

Bagi aspek yang terakhir adalah negara yang telah melibatkan kelemahan dalam peruntukan dan penguatkuasaan undang-undang. Perlu ketahui, bahawa setiap bidang kuasa yang dikawal oleh perlembagaan dan enakmen memberi kuasa kepada institusi ini dalam negara melibatkan skop-skop tertentu sahaja. Tetapi dalam membangunkan Negara yang maju, mereka perlu meneliti setiap situasi yang menjadi perbualan hangat dalam kalangan masyarakat. sebagai contoh dalam melibatkan penyebaran ajaran sesat yang melibatkan Agama Islam, mereka perlu lebih teliti dan bertindak sewajarnya kerana tindakan yang tegas perlu diambil terhadap mereka yang melakukan penyebaran syiah dalam masyarakat agar tidak adalagi yang berani bertindak untuk melakukan penyebaran tersebut.